Sammenlagt-VM på skøyter 2020

Sammenlagt-VM på skøyter 2020 ble avholdt i Vikingskipet i Hamar, Norge fredag den 28. februar, lørdag den 29. februar og søndag den 1. mars 2020. Dette mesterskapsarrangementet var det første hvor verdensmesterne for begge kjønn i både sprint og i allround ble kåret på samme sted og i samme arrangement.

Tittelforsvarere fra Sprint-VM 2019 i Thialf, Heerenveen i Nederland var japanske Nao Kodaira for kvinnene og russiske Pavel Kulizjnikov for menn, og fra Allround-VM 2019 i Olympic Oval, Calgary i Canada var tsjekkiske Martina Sáblíková for kvinnene og nederlandske Patrick Roest for menn, som alle fire er påmeldt for å forsvare sine mestertitler. Det var kun Patrick Roest som klarte å forsvare mestertittelen som sammenlagtmester i hurtigløp på skøyter. Kodaira tok sølvet bak Miho Takagi også fra Japan. Kulizjnikov meldte avbud etter første dag, hvor japanske Tatsuya Shinhama ble mester. Sáblíková tok 4.-plassen 8/1000-deler bak 3.-plassen og nederlandske Ireen Wüst tok sin syvende verdensmestertittel i allround på seniornivå og første siden mesterskapet på Hamar i 2017.

Medaljevinnere

Sammenlagtmedaljører

Distansemedaljører

Funksjonærer 
 Overdommere var Dan Immerfall, USA for kvinnene og Karl Skoog, Sverige for mennene.
 Startere var Brad Bates, Canada og Julija Mitrofanova, Russland for kvinnene, og Ole Hermann Sørli, Norge og Bartosz Dawidowski, Polen for mennene.

Norske kommentatorer 
De norske TV-kommentatorene for TV3 og Viaplay var ved Even Wetten og Mikael Flygind Larsen, mens Kaja Snare ledet sendingen og gjorde intervjuer i skøytehallen.
Mesterskapet ble også overført på radiokanalen NRK Sport med Carl Andreas Vold og tidligere skøyteløper Maren Haugli Tufto.

Referanser

Eksterne lenker 
 
 
 
 
 
 
 

Hurtigløp på skøyter i Norge
Internasjonale mesterskap i Norge
Sport i Hamar
Hurtigløp på skøyter
Skøyter
Hurtigløp på skøyter i 2020
Artikler i skøytesportprosjektet